চুক্তির আগে ভূয়সী প্রশংসা, ভারত প্রসঙ্গে কী বলল ইউরোপ? দেখুন

ওয়েব ডেস্ক: ৭৭তম সাধারণতন্ত্র দিবসে (77th Republic Day) ভারতের বিশেষ অতিথি হিসেবে দিল্লির কর্তব্যপথে আয়োজিত অনুষ্ঠানে উপস্থিত ছিলেন ইউরোপীয় ইউনিয়নের (European Union) প্রেসিডেন্ট উরসুলা ভন ডার লিয়েন (Ursula von der Leyen)। রাষ্ট্রপতি দ্রৌপদী মুর্মু ও প্রধানমন্ত্রী নরেন্দ্র মোদির (Narendra Modi) সঙ্গে বসে কুচকাওয়াজ ও সাংস্কৃতিক অনুষ্ঠান দেখেন করেন তিনি। আর অনুষ্ঠান শেষে তিনি ভারতকে ভূয়সী প্রশংসায় ভরিয়ে দিলেন তিনি।

আন্তর্জাতিক কূটনীতিতে স্থিতিশীলতা বজায় রাখতে ভারতের ভূমিকা অত্যন্ত গুরুত্বপূর্ণ—এমনই মন্তব্য করলেন লিয়েন। সোমবার সোশ্যাল মিডিয়ায় দেওয়া এক বার্তায় ইউরোপীয় কমিশনের প্রেসিডেন্ট জানান, “ভারতের সাধারণতন্ত্র দিবসের অনুষ্ঠানে প্রধান অতিথি হতে পারা আমার জীবনের এক বড় সম্মান। একটি সফল ভারত বিশ্বকে আরও স্থিতিশীল, উন্নত ও নিরাপদ করে তুলবে, যার সুফল আমরা সবাই পাব।”

আরও পড়ুন: কানাডার সঙ্গে বড় চুক্তির পথে ভারত! বিরাট চাপে পড়বেন ট্রাম্প?

এবছর ভারতের সাধারণতন্ত্র দিবসে ইউরোপীয় ইউনিয়নের দুই শীর্ষ নেতা প্রধান অতিথি হিসেবে আমন্ত্রিত হন। ইউরোপীয় কমিশনের প্রেসিডেন্ট উরসুলা ভন ডার লিয়েনের পাশাপাশি ইউরোপীয় কাউন্সিলের প্রেসিডেন্ট অ্যান্টোনিও কোস্টাও অনুষ্ঠানে উপস্থিত ছিলেন। মঙ্গলবার প্রধানমন্ত্রী নরেন্দ্র মোদির সঙ্গে তাঁদের বৈঠক হওয়ার কথা রয়েছে।

কূটনৈতিক সূত্রের খবর, সেই বৈঠক থেকেই ভারত ও ইউরোপীয় ইউনিয়নের মধ্যে প্রস্তাবিত মুক্ত বাণিজ্যচুক্তির চূড়ান্ত রূপরেখা ঘোষণা হতে পারে। গত শনিবারই ভারত সফরে আসেন উরসুলা ভন ডার লিয়েন। সফরের আগে তিনি জানান, এই মুক্ত বাণিজ্যচুক্তি কার্যকর হলে প্রায় ২০০ কোটি মানুষের একটি বিশাল নতুন বাজার তৈরি হবে।